kardosdrur/scandi-wiki huggingface dataset:
August af Slesvig-Holsten-Sønderborg-Nordborg

August, hertug af Slesvig-Holsten-Sønderborg(-Plön)-Nordborg (født 9. maj 1635, død 17. september 1699 på Plön Slot) var en af de mange afdelte sønderborgske hertuger.

Biografi 
Han var søn af hertug Joachim Ernst af Slesvig-Holsten-Sønderborg-Plön og Dorothea Augusta af Slesvig-Holsten-Gottorp. Han tog krigstjeneste i Brandenburg og udmærkede sig her ved sin tapperhed og dygtighed; 1664 blev han infanterigeneral og guvernør i Magdeburg, 1674 general-felttøjmester, og 1676 forærede den store kurfyrste ham øen Usedom som anerkendelse for ydede tjenester. Først efter Frederik Vilhelms død (1688) slog han sig til ro i sit hjem. Her havde han 1676 efter faderens bestemmelse og brødrenes arveforening af 1671 overtaget det af Kronen ved mageskifte for Oldenborg erhvervede Nordborg Len på Als med gårdene Østerholm, Frederiksgård, Melsgård og Hartspring, hvortil samme år som arv efter broderen Bernhard kom Søbygård og 1684, ved overenskomst med kongen og hertugen af Gottorp, Gottesgabe, begge på Ærø. Han lod opføre et nyt slot på Nordborg i stedet for det afbrændte, men boede selv meget ofte på Østerholm. Død 17. september 1699.

Ægteskab og børn 
Hertug August ægtede 1666 Elisabeth Charlotte, datter af Frederik, fyrste af Anhalt-Harzgerode, og enke efter Vilhelm Ludvig, fyrste af Anhalt-Köthen (1647-1723. Ved testamente delte han sit sønderjyske len mellem sine to sønner, således at Joachim Frederik fik gårdene på Als, Christian Carl dem på Ærø.

Kilder 

 
 Ferdinand von Krogh, Gesch. d. Hauses Holstein-Sonderburg.

Eksterne links 
 Hans den Yngres efterkommere

Generaler fra Tyskland
Hertuger af Slesvig-Holsten-Sønderborg-Nordborg
Sønderborgske fyrstelige
Danskere i 1600-tallet
Tyskere i 1600-tallet
Riddere af Dannebrog (1671-1808)
Engelke Godefroid de Løwenstierne

Engelke Godefroid de Løwenstierne, født Riis (ca. 1732 formentlig i Christianssand – 29. januar 1772 i København) var en dansk embedsmand.

Han var søn af postmester og tolder i Christianssand til 1738, da han købte Nørlund i Ravnkilde Sogn, Michael Riis og 2. hustru Christiane Charlotte von Bülow. Sønnen var ved skiftet efter faderen 1740 i sit 8. år, ved skiftet efter moderen 1754 21 år. Han blev 1753 sekretær i Danske Kancelli, 1754 exam.jur. og blev eksamineret af by- og rådstueskriver Sevel i Aalborg. 17. december 1756 blev Riis optaget i dansk adelstand under navnet de Løwenstierne, blev samme måned hofjunker og 1768 etatsråd. Han angives at være 44 år gammel ved sin død. Han var ugift, og adelsslægten uddøde med ham.

Kilder 
 Danske Jurister 1736-1936.

Jurister fra Danmark
Danskere i 1700-tallet
Personer fra Kristiansand
Embedsmænd fra Danmark
Etatsråder fra Danmark
Henri Masson

Eugène Henri Masson (født 17. januar 1872 i Paris, død 17. januar 1963) var en fransk fægter som deltog under OL 1900 i Paris.

Masson vandt en sølvmedalje i fægtning under OL 1900 i Paris. Han kom på en andenplads i den individuelle konkurrence i kårde efter landsmanden Émile Coste.

Eksterne henvisninger 
 

Fægtere fra Frankrig
Olympiske sølvmedaljevindere fra Frankrig
Deltagere for Frankrig ved sommer-OL 1900
Medaljevindere ved sommer-OL 1900
Gilbert Bougnol

Gilbert Bougnol (31. august 1866 – 20. oktober 1947) var en fransk fægter som deltog i OL 1900 i Paris.

Bougnol vandt en sølvmedalje i fægtning under OL 1900 i Paris. Han kom på en andenplads i kårde for fægtemester, efter landsmanden Albert Robert Ayat.

Eksterne henvisninger 
 http://www.sports-reference.com/olympics/athletes/bo/gilbert-bougnol-1.html 

Fægtere fra Frankrig
Olympiske sølvmedaljevindere fra Frankrig
Medaljevindere ved sommer-OL 1900
Deltagere for Frankrig ved sommer-OL 1900
DBU's Landspokalturnering for herrer 1998-99

Landspokalturneringen 1998/1999 var den 43. udgave af DBUs Landspokalturnering. Turneringen blev vundet af AB, som i finalen kristihimmelfartsdag, d. 13. juni 1999 Parken vandt med 2-1 over AaB.
Dette er ABs  hidtil eneste pokaltriumf.

Finalen

{| width="100%"
|valign="top" width="50%"|

|valign="top" width="50%"|

Referencer 

Fodbold i 1998
Fodbold i 1999
1998-99
Løvenstierne

Løvenstierne er navnet på to danske adelsslægter, en nulevende og en uddød.

Løvenstierne (I) 
Overretsassessor og kommerceråd Johan Adolph Stuve eller Struve blev adlet 31. december 1714 med navnet Løvenstierne. Han havde ikke ægtefødte børn, og hans efterkommere - med navnet Gravenhorst - må altså være uægte, hvilket kom frem ved E.A. Thomles undersøgelser af slægtens historie.

Læge i Stockholm Anton Herman Gravenhorst (1810-1899) fik ved kongeligt åbent brev af 29. februar 1872 stadfæstelse på dansk adelskab under navnet Løvenstierne.

Løvenstierne (II) 
Kancelliråd Michael Riis til Nørlund var fader til Engelke Godefroid Riis (ca. 1732-1772), som 17. december 1756 blev adlet med navnet de Løwenstierne. Han var ugift og efterlod ikke afkom. Måske blev han adlet med samme navn, fordi Johan Adolph Løvenstierne var blevet landsforvist og ikke havde ægte afkom.

Litteratur 
 E.A. Thomle: "Commerceraad Johan Adolph Løvenstierne", i Personalhistorisk Tidsskrift, 5. bind (1890).

Kilder 
 Ferdinand von Krogh: "Løvenstierne", i: Dansk Adelskalender, 1878. 

Adelsslægter fra Danmark
Valentina Monetta

Valentina Monetta (født den 1. marts 1975 i San Marino) er en sammarinsk sangerinde. Hun repræsenterede San Marino i Eurovision Song Contest i 2012, 2013, 2014 og 2017.

Karriere 
Valentina Monetta sendte i 2008 sangen "Se non ci sei tu" ind til den sanmarinske forhåndsudvælgelse til Eurovision 2008. Den 14. marts 2012 annoncerede tv-stationen RTV, at Monetta var blevet udvalgt til at repræsentere San Marino ved Eurovision Song Contest 2012 i Baku med sangen "Facebook Uh, Oh, Oh", med musik af den tyske komponist Ralph Siegel. EBU krævede imidlertid ordet Facebook skrevet ud af teksten, da kommercielt indhold ikke er tilladt i Eurovision-numre. Sangen blev derfor omskrevet til "The Social Network Song". Ved den første semifinale den 22. maj 2012 lykkedes det ikke Monetta at kvalificere sig videre til finalen, da sangen endte på en 14. plads med 31 point, hvilket dog var San Marinos hidtil bedste resultat.

Monetta blev igen udvalgt til at repræsentere San Marino ved Eurovision Song Contest 2013 i Malmø, denne gang med nummeret "Crisalide (Vola)", igen med musik af Ralph Siegel, samt italiensk tekst af Mauro Balestri. Sangen endte på en 11. plads ved den anden semifinale den 16. maj 2013 med 47 point, hvorved San Marino igen ikke kvalificerede sig til finalen.

Den 19. juni 2013 meddelte sanmarinsk tv, at Monetta igen skulle repræsentere San Marino ved Eurovision Song Contest 2014 i København. Hun blev dermed den fjerde kunstner, der deltog i konkurrencen tre år i træk, efter Lys Assia, Corry Brokken og Udo Jürgens. Den 14. marts 2014 blev det offentliggjort, at Monetta skulle synge sangen "Maybe", igen med musik af Ralph Siegel og tekst af Mauro Balestri. Sangen opnåede en 10. plads ved den første semifinale den 6. maj i København og sikrede dermed San Marino landets første finaleplads nogensinde. Ved finalen fire dage senere blev den dog kun nummer 24 ud af 26.

Den 12. marts 2017 blev det offentliggjort, at Monetta igen for fjerde gang skulle repræsentere landet i Eurovision Song Contest 2017, denne gang i duetten "Spirit Of The Night" med den amerikanske sanger Jimmie Wilson. Monetta er dermed en af de tre kvinder, der har deltaget i konkurrencen flest gange. Hun deler rekorden med Elisabeth Andreassen og Sue fra Peter, Sue & Marc. I semifinalen den 11. maj 2017 fik sangen en sidste plads og kvalificerede sig dermed ikke for finalen.

Diskografi

Albums

Singler

Noter

Se også 
 San Marino i Eurovision Song Contest

Eksterne henvisninger 

 Officiel hjemmeside 

Sangere fra San Marino
San Marinos Eurovision Song Contest-deltagere
Deltagere ved Eurovision Song Contest 2012
Deltagere ved Eurovision Song Contest 2013
Deltagere ved Eurovision Song Contest 2014
Deltagere ved Eurovision Song Contest 2017
Samsung Galaxy Xcover

Samsung Galaxy Xcover er en mobiltelefon fra Samsung Electronics, der udkom på det danske marked i 2012. 

Ifølge Samsung er det den mest robuste telefon i verden. Den fås i grå eller orange med 150 mb. 0.8 GHz processor 512 mb RAM. Den kan tåle at komme i vand og kan også fotografere der med sit 3 mp må store kamera. Den kørende styresystemet Android 2.3. 

Galaxy Xcover
Android-enheder
Nomineringer til Nordisk Råds litteraturpris fra Danmark

Nomineringer til Nordisk Råds litteraturpris fra Danmark foretages hvert år siden 1962. Indtil videre har Danmark fået tildelt Nordisk Råds litteraturpris tolv gange.

Nomineringer 
{| class="wikitable" colspan="2"
| style="background:#FFDEAD;" align="center"| *
|Vindere
|}

Referencer 

Litteratur fra Danmark
Nordisk Råds Litteraturpris
Taksidermi

Taksidermi (græsk for "bearbejdning af skind") er et håndværk, hvor man konserverer, udstopper og arrangerer døde hvirveldyr til udstillingsformål, som f.eks. jagttrofæer eller som kilder til studier, videnskabelige samlinger samt museer. Taksidermi kan udføres på alle hvirveldyr, herunder pattedyr, fugle, fisk, krybdyr og padder. Disse tæller alle størrelser fra små spidsmus og kolibrier til elefanter og i sjælde tilfælde også hvaler. Verdens eneste udstoppede blåhval hedder Malms hval.

Taksidermi indebærer at præparere et hvirveldyr så det bevares for eftertiden. I forskningssammenhænge præpareres skind ofte uden siden at blive monteret (udstoppet), hvilket kaldes for skindlagte eksemplarer eller skindlagte præparater. En person som professionelt beskæftiger sig med at præparere skind på omtalte måde kaldes meget sjældent for taksidermiker eller præparator, men som oftest for konservator.

I Danmark 
Udstopning og præperering af fugle og andre dyr gøres af en konservator, som i Danmark er en håndværksuddannelse i Dansk Zoologisk Konservatorforenings regi. Konservatorskolen i København underviser i konservering af dyr og planter og restaurering af gamle præparater.

I Danmark må statsautoriserede konservatorer udstoppe fredede dyr, når disse ikke er ulovligt aflivet. De sjældne og truede arter må ikke udstoppes, men skal betragtes som danekræ.
Det gælder sig om følgende fuglearter:
biæder, blå kærhøg, dværgfalk, ellekrage, fiskeørn, rød glente, havørn, hedehøg, hærfugl, jagtfalk, kongeørn, lærkefalk, rørdrum, sandterne, stork (både hvid og sort), trane, urfugl, vandrefalk hornugle, mosehornugle og kirkeugle. Desuden odder og alle hvaler med undtagelse af marsvin Og samtlige flagermussearter.

Se også 
 Frysetørring
 Deyrolle

Kilder

Eksterne henvisninger 

Dyr
Kunsthåndværk
Hobby
Itasy

Itasy er en region beliggende centralt på Madagaskar i Antananarivo-provinsen. Den grænser til regionerne Analamanga mod nordøst,
Vakinankaratra mod syd og Bongolava i nordvest. Regionens hovedstad er byen Miarinarivo, og befolkningen blev i 2004 anslået til 643.000 mennesker. Den er arealmæssigt den mindste region med et areal på 6.993 km², og den har den mest spredte befolkning efter Analamanga.

Regionen er inddelt i tre distrikter: Arivonimamo, Miarinarivo, and Soavinandriana.

Itasy-søen 
Regionen Itasy er opkaldt after Itasy-søen som er den tredjestørste sø på Madagaskar. Søen ligger 120 km fra hovedstaden Antananarivo.

Turisme 
Ifølge ONTM (Office National de Tourism de Madagascar), bruger mere end 60% af de lokale turister fra hovedstaden området til korte ferier hvert år. Turismen er dog begrænset til omkring 200 turister pr. dag, op til 1.200 turister på nationale feriedage. Byen Ampefy ved Itasy-søen er hoveddestinationen.

Seværdigheder 

Der er flere berømte lokaliteter i regionen:
 Itasy-søen skaber livsgrundlaget for 3.000 fiskere.
 Monumentet for Jomfru Maria på søbredden markerer landets geografiske midte.
 Øen Lake Itasy King med en stencirkel.
 De to Lily-vandfald, hvoraf det ene er 16 m højt og 35 m bredt, og det andet over 22 m højt, men ikke så bredt.
 Analavory-geyserne, som springer med koldt vand i tæt ved tre meters højde og har dannet kraterhøje;

Eksterne kilder og henvisninger 

Madagaskars regioner
Meguro

er et bydistrikt i Tokyo i Japan.

Det er et af de 23 specielle bydistrikter, der tilsammen udgør Tokyos historiske bykerne. Distriktet ligger i den østlige del af Tokyo og har  indbyggere. På engelsk kalder det sig selv for Meguro City.

Per 31. december 2007 havde bydistriktet 259.968 indbyggere og en befolkningstæthed på 17.685 personer per km². Arealet er 14,70 km².

Meguro huser femten ambassader og konsulater. Et af Tokyos mest eksklusive boligområder (Kakinokizaka) ligger i Meguro.

Historie 
Higashiyama køkkenmødding indeholder efterladenskaber fra ældste stenalder, Jōmon, Yayoi og Kofun perioderne.

Området der kendes som Meguro var oprindeligt to byer, Meguro og Hibusuma, i det tidligere Ebara distrikt i Musashi-provinsen. De to byer blev sammenlagt til  Meguro-distriktet i Tokyo City i 1932 og siden hen har de administrative grænser været uforandrede. Det specielle bydistrikt er etableret 15. marts 1947.

Geografi 

Fire bydistrikter omkranser Meguro. Det er Shibuya (i nordøst), Setagaya (i vest), Oota (i syd) og Shinagawa (i sydøst).

Nærområder

Meguro-området

Hibusuma-området

Uddannelse 
University of Tokyo Komaba campus
Tokyo Institute of Technology

Kilder

Eksterne henvisninger 

 

Bydistrikter i Tokyo
Carl Becker (politiker)

Carl Anton Johan Becker (17. maj 1863 i Landerslev – 28. juni 1938 i København) var en dansk overretssagfører og politiker, far til Carl Johan Becker.

Sagførerkarriere 
Han var søn af godsforvalter, landvæsenskommissær Carl Christian Theodor Becker og hustru Juliane Caroline Binder, blev 1882 student fra Roskilde Katedralskole og 1889 cand.jur. Han var sagførerfuldmægtig i Aarhus, blev 1891 fuldmægtig hos overretsprokurator R.B. Lehmann og overretssagfører I.R. Lund, København, hvis forretning han overtog 1896. Samme år blev han overretssagfører i København og førte 1909-19 offentlige og beneficerede sager ved Landsover- samt Hof- og Stadsretten, Københavns Kriminal- og Politiret samt Sø- og Handelsretten i København. Han blev 1909 Ridder af Dannebrogordenen, 1913 Dannebrogsmand, 1934 Kommandør af 2. grad og bar Æreslegionen og Nordstjerneordenen samt Svenska Jägareforbundets Jubilæumsmedalje.

Politiker 
Carl Becker var fra 1904 til 1921 medlem af Københavns Borgerrepræsentation, valgt for Antisocialistisk Borgerliste (et samarbejde mellem Venstre og Højre, senere Det Konservative Folkeparti). Han var 1909-10 forsamlingens l. viceformand, 1910-12 formand og atter 1912-21 1. viceformand.

Tillidshverv 
Becker var medlem af Overformynderiets lånebestyrelse; formand for administrationen af K.A. Larssens og Hustru L.M. Larssens født Thodbergs Legat, for administrationen for Frk. Haslunds Legat og for Stiftsdame Frk. Jutta Amalie af Gyldenfeldts Legat; medadministrator af Stamhuset Nedergaard; 1931 formand for det i § 14 i Lov af 28. april 1931 om jagten ommeldte rådgivende udvalg, der skulle bistå administrationen af Jagtfonden; æresmedlem af Dansk Jagtforening; medlem af bestyrelserne for A/S De danske Cigar- og Tobaksfabrikker; A/S Revisions- og Forvaltnings-Institutet; A/S Cederlunds Söner, Stockholm; A/S Skjelskør Frugtplantage; A/S Metropolteatret og for A/S Dansk Hjemmefodtøjsfabrik; formand for A/S Axelhus; A/S Maskinkompagniet; A/S Chr. Justesens Bogtrykkeri; A/S Blegdamskomplekset; A/S Gloria og for Interessentskabet Triangelteatret.

Becker blev gift 18. december 1914 i København med Henny Mathilde Døcker (18. december 1888 i Rørbæk, Gislum Herred - 1976), datter af landstingsmand, statsrevisor Johannes Carl Døcker og hustru Caroline Amalie Ørnstrup.

Kilder 

 
 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.

Kommandører af Dannebrog
Advokater fra Danmark
Tidligere medlemmer af Københavns Borgerrepræsentation fra Antisocialistisk Borgerliste
Medlemmer af Københavns Borgerrepræsentation i 1900-tallet
Nakano

er et af Tokyos 23 bydistrikter. På engelsk kalder bydistriktet sig selv for Nakano City.

Per 1. april 2011 havde bydistriktet 311.690 indbyggere fordelt på 176.936 husstande og en befolkningstæthed på 19.992,94 personer per km². Arealet var på 15,59 km².

Geografi 
Fem bydistrikter omkranser Nakano: Shinjuku, Suginami, Nerima, Shibuya og Toshima. Det ligger umiddelbart vest for det livlige Shinjuku.

Floder i distriktet inkluderer Kanda-floden, Myosho-ji- og Zenpuku-ji-floden og Aratama-vandvejen.

Historie 
Distriktet er etableret 1. oktober 1932, da byerne Nogata og Nakano blev en del af den nu forhenværende Tokyo City. Den nuværende administration for bydistriktet er etableret 15. marts 1947.

Steder 
 Nakano Sun Plaza: koncerthus og hotelfaciliteter
 Arai Yakushi Shingon Buddhist tempel
 Nakano Broadway: Otaku bygning

Uddannelse 
 Shumei University (Tokyo hovedkvarter)
 Tokyo Polytechnic University
 University of Tokyo Nakano campus
 Kokusai Junior College

Kilder

Eksterne henvisninger 

 Officiel webside

Bydistrikter i Tokyo
Den gymnasiale uddannelse i Grønland

Gymnasiereformen Den gymnasiale uddannelse i Grønland trådte i kraft med reviderede uddannelsesretninger i august 2012.
Med udgangspunkt i et helhedssyn på det grønlandske samfund og visionen om et
sammenhængende uddannelsessystem er der gennemført reformer indenfor førskole- og
folkeskoleområdet. 

Gymnasiereformen skal ses som en forlængelse af disse initiativer.
Gymnasiereformen giver et mere fleksibelt grønlandsk gymnasium, hvor elever med
udgangspunkt i et fælles grundforløb kan vælge mellem forskellige studieretninger, som
tilgodeser den enkelte elevs evner og interesser. Med den nye uddannelse indføres altså
én gymnasial uddannelse, den gymnasiale uddannelse, som således erstatter den
nuværende grønlandske gymnasiale uddannelse (GU), den grønlandske uddannelse til
højere handelseksamen (HHX) og den grønlandske uddannelse til højere teknisk eksamen
(HTX).

Som noget nyt er der tiltag, som optimerer de sociale læringsmiljøer, herunder også
den tætte sammenhæng mellem studie- og kollegieliv, både i forbindelse med de alment
dannende elementer af uddannelsen, men ligeledes som grundlæggende for den
studieforberedende og faglige dannelse.

Eksterne kilder(henvisninger
 Vedrørende høring af forslag til Inatsisartutlov om den gymnasiale uddannelse

Gymnasial uddannelse
Ungdomsuddannelser i Grønland
Uddannelse i Grønland
Ebbe Sunesen

Ebbe Sunesen (født ca. 1165, død 31. januar 1208 i slaget ved Lena) var en dansk godsejer og stormand, bror til Anders, Jacob, Johannes, Lars og Peder Sunesen og far til Johannes Ebbesen.

Han var søn af Sune Ebbesen (død 1186) og Cæcilia.

Ebbe Sunesen skænkede Esrum Kloster gods i Alsønderup og Nørre Herlev. Ebbe afgav som sine søskende sin lod i Haverup Ore til Sorø Kloster. Ebbe kaldes ofte for "Ebbe Sunesen, af Knardrup", men tilhøret hertil er først påviseligt for sønnen Peder. Ebbe var vidne for Kong Knud VI 1192/1201 og 1196 i Grønholt.

Ebbe Sunesen er sandsynligvis den Ebbe der nævnes i tre af Vilhelm af Æbelholts breve: havde bryde og landbo i Alsønderup og blev af abbeden anmodet om bidrag og hjælp. Desuden nævner Vilhelm en bøn for Ebbe i Æbelholt Kloster, et tegn på, at Ebbe har været en af klostrets velgørere.

Han døde i slaget ved Lena, hvor han var ledende hærfører og hvor også broderen Lars døde. Ebbe Sunesen og Lars Sunesen er begravet ved siden af hinanden i Sorø Klosterkirke.

Se også 
Slægten Hvide
Slægten Hvides ejendomme

Kilder 
 Kræmmer, Michael: "Efterslægtstavle for Skjalm Hvide", Danmarks Adels Aarbog 2009-2011, s. 585.

Slægten Hvide
Danskere i 1100-tallet
Danskere i 1200-tallet
Godsejere fra Danmark
Personer i Dansk Biografisk Leksikon
Faldne danske militærfolk
Vuollerim

Vuollerim () er et byområde i Jokkmokks kommune i Norrbottens län i det nordligste Sverige. Byen ligger hvor Lille og Store Lule älv flyder sammen. Vuollerimbopladsen tre kilometer nordvest for byen vidner om, at stedet har været beboet siden stenalderen.

Den første bebyggelse blev opført i Vuollerim i 1756, og stedet har siden været fast befolket; men det var først i forbindelse med opførelsen af Porsi vandkraftværk i 1956–61, at en større befolkningsforøgelse fandt sted. Vuollerims kirke blev opført i 1958.

Vuollerim ligger ved riksväg 97, der fører til Jokkmokk i nordvest og Boden i sydøst. Nærmeste jernbanestation ligger 18 kilometer væk i Murjek på Malmbanan.

Eksterne henvisninger 

 Officiel hjemmeside 

Byer i Jokkmokks kommun
Græssangere

 
Locustellidae er en familie af mindre spurvefugle, der er udbredt i Afrika, Eurasien og Oceanien. Familien hører til blandt sangerne og arterne lever næsten udelukkende af insekter og edderkopper.

I Danmark optræder kun arter fra slægten Locustella, f.eks. græshoppesanger (Locustella naevia).

Slægter 
Familien Locustellidae omfatter ifølge Gill & Donsker (2013) ni slægter:
 Bradypterus (11 arter, fx rørsmutte)
 Locustella (24 arter, fx græshoppesanger)
 Megalurus (9 arter, fx stribet sumpsanger)
 Schoenicola (2 arter, fx afrikansk bredhale)
 Elaphrornis (1 art, Sri Lanka-kratsmutte)
 Amphilais (1 art, grå emusanger)
 Megalurulus (6 arter, fx ny caledonisk græssanger)
 Buettikoferella (1 art, Timor-græssanger)
 Chaetornis (1 art, børstenæbbet græssanger)

Noter

Kilder 
 Danske navne på alverdens FUGLE Arkiveret version fra juli 2013.

Sangere (spurvefugle)
Locustella

Locustella er en slægt af små, insektædende fugle, der næsten kun er udbredt i Eurasien.

I Danmark er græshoppesanger og savisanger begge mere eller mindre sjældne ynglefugle, som overvintrer i Afrika. De er natsangere, der derfor bedst opdages og adskilles ved deres stemmer.

Arter 
Slægten Locustella består af 24 arter, hvoraf følgende er truffet i Danmark :
 Savisanger, Locustella luscinioides
 Græshoppesanger, Locustella naevia 	 	
 Stor græshoppesanger, Locustella fasciolata
 Stribet græshoppesanger, Locustella lanceolata
 Flodsanger, Locustella fluviatilis

Kilder og eksterne henvisninger 
 DK listen  Fuglearter truffet i Danmark
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Sangere (spurvefugle)
Løvsangere

 
Phylloscopidae (løvsangere) er en familie af mindre spurvefugle, hvor de fleste arter er udbredt i Afrika og Eurasien. De to slægter i denne familie var tidligere end del af Sylviidae, der da omfattede alle sangere.

I Danmark findes kun repræsentanter fra slægten Phylloscopus.

Slægter 
Familien Phylloscopidae omfatter to slægter:
 Phylloscopus (66 arter, fx løvsanger)
 Seicercus (11 arter, fx kastanjekronet sanger)

Noter

Kilder 
 Danske navne på alverdens FUGLE Arkiveret version fra juli 2013.
Phylloscopus

Phylloscopus er en slægt af små insektædende fugle, der især yngler i Eurasien.

I Danmark er løvsanger, gransanger og skovsanger alle mere eller mindre almindelige ynglefugle, som overvintrer i Afrika. Da de ligner hinanden, adskilles de bedst ved deres meget forskellige stemmer.

Arter 
Slægten Phylloscopus består af 66 arter, hvoraf følgende er truffet i Danmark :
 Skovsanger, Phylloscopus sibilatrix
 Gransanger, Phylloscopus collybita
 Løvsanger, Phylloscopus trochilus
 Lundsanger, Phylloscopus trochiloides
 Nordsanger, Phylloscopus borealis
 Fuglekongesanger, Phylloscopus proregulus	 	
 Hvidbrynet løvsanger, Phylloscopus inornatus
 Himalayasanger, Phylloscopus humei
 Schwarz' løvsanger, Phylloscopus schwarzi
 Brun løvsanger, Phylloscopus fuscatus
 Bjergløvsanger, Phylloscopus bonelli
 Iberisk gransanger, Phylloscopus ibericus

Se også 
 Sangere

Kilder og eksterne henvisninger 
 DK listen  Fuglearter truffet i Danmark
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Løvsangere